Dersom BankIDen din er blitt misbrukt, kan du bli ansvarlig for en egenandel på inntil kr. 450,- dersom du anses å ha vært uaktsom og inntil kr. 12 000,- om du anses å ha vært grovt uaktsom ved unnlatelse av å oppfylle dine plikter ved bruk av BankID. Dersom du anses å ha utvist forsett ved mislighold av dine plikter og måtte forstå at misligholdet kunne innebære nærliggende fare for at BankIDen kunne bli misbrukt, kan du få et større ansvar for tapet. Tilsvarende regler gjelder i stor grad ved ikke godkjente betalingstransaksjoner. Ved misbruk eller tilfeller av ikke godkjent betalingstransaksjon må du melde fra til banken så snart som mulig, slik at banken kan ta stilling til kravet og følge lovens regler om tilbakeføring.